দেশৰ বিভিন্ন ৰাজ্যত ক'ৰ'না ভাইৰাছত আক্ৰান্ত লোক ধৰা পৰাৰ পিছতে চুবুৰীয়া অৰুণাচল প্ৰদেশ চৰকাৰে ৰাজ্যখনত বিদেশী পৰ্যটকৰ প্ৰৱেশত নিষেধাজ্ঞা আৰোপ কৰিছে। ছিকিমৰ পিছতে অৰুণাচল প্ৰদেশ হৈছে নিষেধাজ্ঞা আৰোপ কৰা দ্বিতীয়খন ৰাজ্য।
ৰাজ্যখনলৈ বিদেশৰ পৰা অহা ব্যক্তিয়ে যাতে প্ৰৱেশ কৰিব নোৱাৰে তাৰ প্ৰতি লক্ষ্য ৰাখি অৰুণাচল প্ৰদেশ চৰকাৰে অস্থায়ীভাৱে অনপজ্ঞাপত্ৰ Protected Area Permits (PAP) প্ৰদান কৰা বন্ধ ৰাখিছে। দেওবাৰে ৰাজ্যখনৰ এখন চৰকাৰী বিজ্ঞপ্তিত প্ৰকাশ।
উল্লেখযোগ্য যে অৰুণাচল প্ৰদেশত প্ৰৱেশৰ বাবে বিদেশী পৰ্যটকসকলে Protected Area Permit গ্ৰহণ কৰাটো বাধ্যতামূলক।
পৰৱৰ্তী জাননি প্ৰকাশ নোপোৱালৈকে এই নিষেধাজ্ঞা বাহাল ৰাখিবলৈ অৰুণাচল প্ৰদেশৰ মুখ্য সচিব নৰেশ কুমাৰে অনুজ্ঞাপত্ৰ প্ৰদান কৰা সংশ্লিষ্ট কৰ্তৃপকক্ষক নিৰ্দেশ দিছে।
ভাৰতত বৰ্তমানলৈকে ক'ৰ'না ভাইৰাছ আক্ৰান্তৰ সংখ্যাই ৩৯ চুইছেগৈ। ইয়াৰে ৩ গৰাকী আক্ৰান্ত ক'ৰ'না ভাইৰাছ মুক্ত হৈছে যদিও আৰু ৫ গৰাকীক নতুনকৈ চিনাক্ত কৰা হৈছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
